Limstrandpollen

Limstrandpollen er en poll på østsiden av Vestvågøya i Lofoten som har innløp fra Sundklakkstraumen mellom Storøya i nord og Grønhaugen i sør. Pollen strekker seg i underkant av 3 kilometer i vestlig retning til den 350 meter lange Straumen som gir forbindelse til Alstadpollen, og videre til Steirapollen, et pollsystem som samlet er 7,3 kilometer langt.

På sørsiden av Limstrandpollen, langs E10, ligger flere gårder og grender med Grundstad og Lyngedal som de største. Europaveien krysser Straumen over en 35 meter lang bru til Kremmarneset. På nordsiden, langs 
Fv996, ligger grenden Limstranden.

Den 1,4 km lange Lyngedalspollen går av i den sørlige delen av Limstrandpollen, inn til Lyngedal.

 Fotnoter 

 Referanser 
Limstrandpollen på Norgeskart.no fra Statens kartverk

Kategori:Fjorder i Vestvågøy